Subject: Ticket Assigned - شكوى
From: Max <[email-masked]>
To: [email-masked]
Date: Tue, 08 Nov 2022 02:34:34 +0000

Hi Sohaib Ahmed,  A new ticket has been assigned to you. Please follow the link below to view the ticket.  شكوى 

السلام عليكم

تم رفع شكوى على فرع الرياض قاليري .. اشتريت منهم

اغراض وحاولت استرجاعها في فرع طريق الملك عبدالعزيز يوم السبت الساعة ١١مساءً لكن كان فيه مشكلة في الفاتورة

ورفضوا استرجاعها بلغوني اني لازم ارجع للفرع وكان اخر يوم

استرجاع والوقت مايسعفني !! بلّغني الموظفين ان المدير له

صلاحيات في الارجاع حتى لو ان الوقت انتهى وانه راح يكون

متعاون!

للاسف الاحد رحت لفرع الرياض قاليري والمدير ماكان

متعاون وشكك في اني رحت لفرع اخر استرجع وقالي

بالحرف الواحد عندك ٣ ايامليش مارجعتي يوم الخميس؟

ليش مارحتي الجمعة؟  مع العلم ان وقت الاسترجاع ملكي ويحق لي الاسترجاع لو في آخر دقيقة ..ماكانعندي علم ان الفاتورة فيها مشكلة ومن حق العميل ان يسترجع او يستبدل في اقرب فرع له..

قلت له راح اشتكي عليك لأن اسلوبه كان سيء رد علي روحي اشتكي علي!!

بالله هل هذي اخلاقيات مدير فرع؟

لا اسلوب لا تعامل يرفع صوته !! لو انه واجهني بأسلوب

مؤدب وقالي ودي اخدمك ولكن ماعندي صلاحيات كان ما قدمت شكوى عليه..

رجعت له بعد يومين وعطيته خبر اني تواصلت مع الشركة وقالوا لي ارجعي ويرجعها لك قال لي لازم ارفع ايميل ورفض يرفع الايميل لان فيهزبائن ينتظرون دورهم في الحساب

عطيته رقم تلفوني ووعدني يرفع الايميل والرد يكون في

غضون يوم ومر يومين ولا عطاني خبر اتصلت فيه قالي

المدير تعبان وراح ارد عليك الاحد والى الان مايرد على

اتصالاتي ولا عطاني خبر عن الايميل ..

الخميس القادم راح تنتهي مدة الاستبدال وهذا الانسان

يماطل !! هل هذي تصرفات مدير فرع في شركة عالمية؟ اذا مالقيت تجاوب راحارفع شكوى في وزارة التجارة ..

والموضوع جداً سهل والحل بيده لكن هو انسان ماعنده

اخلاقيات مهنة ولا يعرف يتصرف كذا مرة تصير لينفس

المشكلة في فروع اخرى والمدير يرجع لي الفلوس بكل

سلاسة وبدون اي مشاكل او شكاوي .

لو كان المدير اسلوبه معي مؤدب ماكنت قدمت شكوى عليه ..

اتمنى اخذ رسالتي في عين الاعتبار والرد علي في اسرع وقت ممكن .

 https://landmarkgroupservice.freshdesk.com/helpdesk/tickets/5225798